רייצ'ל גרני

רייצ'ל גרני (באנגלית: Rachel Gurney; 5 במרץ 1920 - 24 בנובמבר 2001) הייתה שחקנית אנגלייה. הקריירה שלה החלה בתיאטרון בתקופת מלחמת העולם השנייה. בשנות החמישים של המאה העשרים החלה להופיע בטלוויזיה ובקולנוע. היא המשיכה לשחק עד לשנות התשעים של המאה העשרים. תפקידה הידוע ביותר היה בדמות ליידי מרג'ורי בלאמי בסדרת הדרמה התקופתית של ITV "על אדונים ומשרתים".

קורות חייה
רייצ'ל גרני נולדה בבקינגהאמשייר ב-5 במרץ 1920. אביה, סמואל גרני לובוק, היה מחנך באיטון קולג', ואמה איירין שארר הייתה פסנתרנית קונצרטים. בשל עיסוקו של אביה גדלה גרני בבית גדול עם 42 בנים, ולעיתים קרובות התארחו בו אמנים ומוזיקאים. היא למדה בבית הספר התיכון Dr Challoner's בליטל שלפונט.

ב-1938 החלה גרני ללמוד משחק באקדמיה לאמנות הדרמה ובר דאגלס. מלחמת העולם השנייה עכבה את הקריירה שלה, והופעת הבכורה שלה על הבמה הייתה רק בשנת 1945 בתיאטרון הרפרטוארי של ברמינגהאם עם הבמאי בארי ג'קסון. לקראת סיום המלחמה החלה להופיע בקביעות בווסט אנד. ב-1946 הופיעה בתפקיד לין הרטלי במחזה "The Guinea Pig" מאת וורן צ'טהאם-סטרוד בתיאטרון קריטריון. באותה שנה התחתנה עם הסופר דניס רודס. ב-1947 הופיעה גרני בדמות ליידי קתרין במחזה "The Sleeping Clergyman" בתיאטרון קריטריון. ב-1948 שיחקה במחזה "Rain on the Just" מאת פיטר ווטלינג בתיאטרון האולד ויק, וב-1949 הופיעה בתפקיד ת'אה במחזה "Black Chiffon" בתיאטרון וסטמינסטר.

קריירה
במהלך שנות החמישים של המאה העשרים המשיכה גרני להופיע בקביעות על במות התיאטרון בלונדון. חלק מההצגות שודרו בשידור חי בתוכנית "Sunday Night Theatre" של ה-BBC, בהן "The Tragedy of Pompey the Great" (ב-1950), "דילמת הרופא" (1951) ו-"Eden End" (ב-1951). ב-1952 שיחקה בתפקיד מייבל במחזה "First Person Singular", ובתפקיד גברת פלס במחזה "The Trap" בתיאטרון הדוכס מיורק. עוד הופיעה בתפקיד אליס במחזה "The Voysey Inheritance" בתיאטרון ארטס, ובדמות גברת ג'ורג' לם במחזה "Caro William" בתיאטרון אמבסי. בשנה שלאחר מכן שיחקה בתפקיד ואלרי קרינגטון במחזה פורץ הדרך "Carrington VC" בתיאטרון וסטמינסטר. היא המשיכה להופיע בשנים הבאות במחזה "The Bombshell" בתפקיד אוויס ברונטון (1954), בתפקיד פורשה במחזה "הסוחר מוונציה" (1955), ובדמות אוליביה במחזה "The Chalk Garden" (מ-1956). ב-1959 החליפה גרני את סיליה ג'ונסון בתפקיד הילרי בקומדיה "The Grass is Greener" בתיאטרון סנט מרטין.

בשנות החמישים של המאה העשרים החלה גרני להופיע גם בסרטי קולנוע ובטלוויזיה. ב-1951 שיחקה לראשונה בסרט הקולנוע "ימי בית הספר של טום בראון". תפקידים נוספים שלה בקולנוע היו בסרטים "The Blakes Slept Here" (מ-1953), "Room in the House" (מ-1955), "Port Afrique" (מ-1956), ו-"A Touch of Larceny" (מ-1959). בטלוויזיה שיחקה בתוכניות "Night River" (מ-1955), "סקרלט פימפרנל" (1956), "Colonel March of Scotland Yard" (מ-1956), "ידידנו המשותף" (1958), ובעיבוד לספר "אבן הירח" (1959).

גרני המשיכה להיות פעילה בתיאטרון, קולנוע וטלוויזיה במהלך בשנות השישים של המאה העשרים. על הבמה שיחקה לצדו של ג'ון גילגוד בתפקיד הרמיוני בהפקה משנת 1965 של המחזה "אגדת חורף", ובתפקיד ליידי צ'ילטרן במחזה "בעל אידיאלי" בתיאטרון פיקדילי בשנת 1966. ב-1969 כיכבה בסיבוב הופעות של המחזה "On the Rocks" מאת ג'ורג' ברנרד שו לצדם של דייוויד טומלינסון, רוברט פלמינג וג'ק האלברט.

ב-1966 הופיעה גרני בסרט "הלוויה בברלין", וב-1972 שיחקה בסרט "I Want What I Want". בטלוויזיה השתתפה ב-1961 בפרק בסדרה "Dixon of Dock Green", ב-1962 בסדרה "קייטי", ב-1963 בסדרה "המלאך" וב-"Compact". ב-1964 הופיעה בתוכנית המחזה השבועי של רשת ITV. ב-1965 השתתפה ב-"The Edgar Wallace Mystery Theatre" ובתוכנית "The Wednesday Thriller". ב-1966 הופיעה בסדרה "Mystery and Imagination" וב-"The Rat Catchers". ב-1967 שיחקה ב-"Armchair Thriller" וב-1968 במיני-סדרה "דיוקנה של גברת". ב-1969 הופיעה גרני בתוכנית "Night Theatre" ובעיבוד לספר "The Way We Live Now". בין 1971 ל-1973 שיחקה בדרמה התקופתית "על אדונים ומשרתים" בתפקיד ליידי מרג'ורי. ב-1974 הופיעה בסדרה "Dangerous Corner" וב-"Fall of Eagles".

גם בשנות השבעים הייתה גרני פעילה בתיאטרון. ב-1975 שיחקה בתפקיד גברת דארלינג במחזה "פיטר פן" בתיאטרון פאלאדיום. ב-1977 הייתה הופעת הבכורה שלה על הבמות בארצות הברית, כששיחקה באוף ברודוויי בתפקיד גברת קלנדון במחזה "You Never Can Tell" מאת ג'ורג' ברנרד שו בתיאטרון ראונדאבאוט בעיר ניו יורק.

ב-1980 שיחקה גרני לראשונה בברודוויי במחזה "מייג'ור ברברה". היא חזרה והופיעה פעמיים נוספות בברודוויי, הראשונה ב-1981 ו-1982 במחזה "המלביש", וב-1988 במחזה "Breaking the Code". ב-1985 שיחקה גם בתפקיד גדול במחזה "אדון וגברת אדג'היל" מאת נואל קאוורד.

עוד בטלוויזיה שיחקה גרני בהפקות של "Lost Empires" (מ-1986), סרט הטלוויזיה "Anastasia: The Mystery of Anna", ב"ריצ'רד השלישי" (1989) וב-"Little Sir Nicholas" (מ-1990).

חיים אישיים
ב-1946 התחתנה גרני עם הסופר דניס רודס. נישואיהם הסתיימו בגירושים בשנת 1950. לבני הזוג נולדה בת אחת השחקנית שרון גרני (כלתו של השחקן מייקל גוף).

גנדרי נפטרה בנורפוק ב-24 בנובמבר 2001 מדלקת ריאות בעקבות מחלת אלצהיימר.

פילמוגרפיה
 שנה שם שם באנגלית תפקיד הערות 1951 Rush Job מיס ליסטר סרט טלוויזיה 1951 The Boy with a Cart בס סרט טלוויזיה 1951 Tom Brown's Schooldays גברת ארתור 1952 Music at Night קתרין שיל סרט טלוויזיה 1953 The Blakes Slept Here בטי סרט קצר 1953 The Heir of Skipton ליידי קליפורד מיני-סדרה 1953 Dear Octopus סיביל רנדולף סרט טלוויזיה 1950–1955 BBC Sunday-Night Theatre פורשה /אנג'לה דייל-אדמס / מיס הסלאם סדרת טלוויזיה (8 פרקים) 1955 Room in the House מרי 1955 Night River בטי קריין 1956 סקרלט פימפרנל The Scarlet Pimpernel המרקיזה דה מנטון בפרק "The Princess" 1956 Port Afrique דיאן בלקטון 1956 Colonel March of Scotland Yard מרתה בפרק "Passage at Arms" 1958–1959 ידידנו המשותף Our Mutual Friend גברת סופוניה לאמל סדרת טלוויזיה 1959 אבן הירח The Moonstone ליידי ורדינר מיני-סדרה 1959 Theatre Night הילרי בפרק "The Grass Is Greener" 1960 A Touch of Larceny קלרה הולנד 1961 Dixon of Dock Green קוני ג'יימס בפרק "The Lifters and the Leaners" 1962 BBC Sunday-Night Play אלן מקלאוד בפרק "The High Mountain" 1962 קייטי Katy הדודנית הלן סדרת טלוויזיה (2 פרקים) 1963 Compact סיליה רנדל סדרת טלוויזיה 1963 המלאך The Saint דלפין צ'מברס בפרק "The Benevolent Burglary" 1964 ITV Play of the Week בפרק "The Guilty Party" 1964 Story Parade אליס בפרק "The Bender" 1965 Game for Three Losers אדל 1964–1965 Thursday Theatre ג'יל ג'ונסון / פרנסס פראר סדרת טלוויזיה (2 פרקים) 1965 The Edgar Wallace Mystery Theatre אדל בפרק "Game for Three Losers" 1965 The Wednesday Thriller גברת וינסנט בפרק "The House" 1966 Mystery and Imagination גברת מורטימר בפרק "The Open Door" 1966 The Rat Catchers ואלרי וורנר בפרק "Operation Big Finish" 1966 הלוויה בברלין Funeral in Berlin גברת רוס 1967 תיאטרון הכורסה Armchair Theatre מגי לידס בפרק "England My England" 1968 דיוקנה של גברת The Portrait of a Lady מאדאם מרל מיני-סדרה 1969 ITV Sunday Night Theatre איזבל דרומונד בפרק "Machine" 1969 The Way We Live Now ליידי קרבורי סדרת טלוויזיה 1970 Thirty-Minute Theatre ליידי דסומן בפרק "The Raid" 1971–1973 על אדונים ומשרתים Upstairs, Downstairs ליידי מרג'ורי בלמי סדרת טלוויזיה 1972 I Want What I Want גברת פרקהרסט 1972 Six Days of Justice יושבת ראש בפרק "Open House" 1974 Fall of Eagles "סיסי", אליזבת קיסרית אוסטריה מיני-סדרה 1974 האב בראון Father Brown מרגרט מנדוויל בפרק "The Actor and the Alibi" 1975 Ten from the Twenties ליידי וורגרייב בפרק "An Adventure in Bed" 1978 ארבע הנוצות The Four Feathers גברת יוסטס סרט טלוויזיה 1978 Robin's Nest דאוויניה לאת'ם בפרק "Dinner Date" 1985 Star Quality: Mr. and Mrs. Edgehill ליידי סינתיה מרצ'מונט סרט טלוויזיה 1986 Lost Empires גברת אגנס פוסטר ג'ונס סרט טלוויזיה 1986 Anastasia: The Mystery of Anna הדוכסית הגדולה ויקטוריה סרט טלוויזיה 1990 Little Sir Nicholas ליידי טרמיין סדרת טלוויזיה 1993 The Poetry Hall of Fame סרט טלוויזיה

קישורים חיצוניים



 רייצ'ל גרני באתר Aveleyman

הערות שוליים

קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1920
קטגוריה:בריטים שנולדו ב-1920
קטגוריה:בריטיות שנפטרו ב-2001
קטגוריה:בריטים שנפטרו ב-2001